Na temelju članka 27. Statuta Grada Zlatara („Službeni glasnik Krapinsko – zagorske županije“ broj 36A/13, 9/18, 9/20, 17A/21) i članka 7. Odluke o javnim priznanjima Grada Zlatara („Službeni glasnik Krapinsko – zagorske županije“ broj: 6/07) Gradsko vijeće Grada Zlatara na \_\_. sjednici održanoj \_\_\_. travnja 2024. godine, donosi

**ZAKLJUČAK**

**o dodjeli javnih priznanja Grada Zlatara za 2024. godinu**

**Članak 1.**

Plaketa Grada Zlatara dodjeljuje se :

1. **Dječji vrtić i jaslice Zlatarsko zlato,** za 70 godina uspješnog djelovanja.

Obrazloženje: Dječji vrtić i jaslice Zlatarsko zlato 2023. godine obilježava 70 godina uspješnog rada. Početak rada Dječjeg vrtića u Zlataru je 1954. godina kada je na inicijativu jedne učiteljice oformljena jedna skupina predškolske djece. Značajan porast djece bilježi se 1977./78. kada je s radom počela i druga odgojna skupina. U 1982. godini otvoren je novi objekt, a 1992. adaptirana je zgrada prijašnjeg vrtića u zgradu budućih jaslica. Od te godine vrtić, uz 3 mješovite vrtićke skupine, ima i jednu mješovitu jasličku skupinu. U 2021. godini dovršeno je proširenje kapaciteta te vrtić danas djeluje sa 6 odgojno-obrazovnih skupina.

1. **Zlatko Varga**, za osobit doprinos razvoju malog poduzetništva u Gradu Zlataru.

Obrazloženje: Zlatko Varga svojedobno je bio jedan od najmlađih obrtnika u Hrvatskoj te jedini radiomehaničar između Zagreba i Varaždina. 1953. godine položio je majstorski ispit i otvorio obrt. Bio je jedan od inicijatora za osnivanje Udruženja samostalnih zanatlija, a 1971. godine jedan od osnivača i članova Organizacijskog odbora „Dana kajkavske riječi“. Danas je kao 95-godišnjak i dalje aktivan u raznim događanjima te još uvijek radi u obrtu.

1. **Darko Vujica**, za nesebičnu pomoć u realizaciji humanitarne akcije „Velikim srcem za topli dom“.

Obrazloženje Darko Vujica je magistar inženjer građevinarstva, koji se svojim radom i znanjem uključio u humanitarnu akciju Grada Zlatara „Velikim srcem za topli dom“. Koordinacijom radova oko realizacije akcije, značajno je doprinio njezinom uspješnom završetku.

**Članak 2.**

Diploma Grada Zlatara dodjeljuje se:

1. **Marija Štahan,** za dugogodišnji doprinos očuvanju običaja i kulturnog identiteta Grada Zlatara.

Obrazloženje: Marija Štahan članica je Udruge žena u Zlataru od samih začetaka, a aktivno i s puno doprinosa uključena je u rad udruge i danas. Dugogodišnjim zalaganjem i nesebičnim radom značajno je doprinijela očuvanju kulturnih običaja i prepoznavanju Grada Zlatara.

1. **Holz konstrukt d.o.o.,** za nesebičnu pomoć u realizaciji humanitarne akcije „Velikim srcem za topli dom“.

Obrazloženje: Poduzeće Holz konstrukt d.o.o., iako registrirano u Zagrebu, osnovao je zlatarščanin te posluje već više godina u široj okolici. U 2023. godini uključili su se u humanitarnu akciju Grada Zlatara „Velikim srcem za topli dom“ te su radovima na realizaciji izgradnje kuće, značajno je doprinijeli njezinom uspješnom završetku.

1. **Elektro-Pozaić d.o.o.,** za nesebičnu pomoć u realizaciji humanitarne akcije „Velikim srcem za topli dom“.

Obrazloženje: Poduzeće Elektro-Pozaić d.o.o. na tržištu djeluje od 2010. godine u području elektroinstalaterskih radova. U 2023. godini uključili su se u humanitarnu akciju Grada Zlatara „Velikim srcem za topli dom“ te su radovima na realizaciji izgradnje kuće, značajno je doprinijeli njezinom uspješnom završetku.

1. **„GKB-mont Plancutić“, ostali zaršni radovi u građevinarstvu, vl. Ivica Plancutić**, za nesebičnu pomoć u realizaciji humanitarne akcije „Velikim srcem za topli dom“.

Obrazloženje: Obrt „GKB-mont Plancutić“, vl. Ivica Plancutić posluje od 2002. godine u području završnih radova u građevinarstvu. U 2023. godini uključili su se u humanitarnu akciju Grada Zlatara „Velikim srcem za topli dom“ te su radovima na realizaciji izgradnje kuće, značajno je doprinijeli njezinom uspješnom završetku.

1. **R.T. Commercium d.o.o.,** za nesebičnu pomoć u realizaciji humanitarne akcije „Velikim srcem za topli dom“.

Obrazloženje: Poduzeće R.T. Commercium d.o.o. na tržištu posluje od 2004. godine u području građevinarskih radova. U 2023. godini uključili su se u humanitarnu akciju Grada Zlatara „Velikim srcem za topli dom“ te su radovima na realizaciji izgradnje kuće, značajno je doprinijeli njezinom uspješnom završetku.

**Članak 3.**

Ovaj zaključak objavit će se u „Službenom glasniku Krapinsko – zagorske županije“.

KLASA: 061-01/24-01/01

URBROJ: 2140-07-01-24-\_\_\_

Zlatar, \_\_. travnja 2024.

PREDSJEDNICA

Danijela Findak